Verkeer vloei weer op N1 in Kaapstad | Netwerk24
Verkeer vloei weer op N1 in Kaapstad
Deur Andrea Küsel 18 Augustus 2019 17:28
Update:188185: Road Closure due to Crash N1 Inbound at Klipheuwel, use alt route #SpeedKillsFacts pic.twitter.com/wgMKWwKmoI
— Cape Town FMS (@CapeTownFreeway) August 18, 2019
Die N1 by die R304-afrit na Klipheuwel in Kaapstad was Sondag vir ure gesluit toe ’n vragmotor daar omgeslaan het. Foto: Jaco Marais
Die N1 by die R304-afrit na Klipheuwel in Kaapstad is Sondagmiddag weer oopgestel vir verkeer nadat dit ure lank gesluit was.
Kenny Africa, provinsiale verkeershoof, het omstreeks 16:00 bevestig die hoofweg is weer oop nadat ’n vragmotor vroeër daar omgeslaan het.
Netwerk24 het vroeër berig dat niemand in die voorval beseer is nie, maar dat die verkeer weens die ongeluk erg ontwrig is.
Volgens Africa het die verkeer teen 16:00 weer normaal gevloei.
Africa kon nie die oorsaak van die ongeluk bevestig nie, slegs dat die vragmotor dwarsoor die hoofweg omgeslaan het.
Verkeer op die N1 was Sondagmiddag erg ontwrig toe ’n vragmotor by die R304-afrit na Klipheuwel in Kaapstad omgeslaan het. Foto: Jaco Marais
Meer oor: N1 | Ongeluk | Verkeer